Gedagte vir die dag: Jy kan solank feesvierFoto: geralt/pixabay.com Jesus antwoord hulle: “Ek is die brood van die lewe; Ek gee die ewige lewe vir mense. As iemand na My toe kom en vat wat Ek hom gee, sal hy geestelik heeltemal versadig word. As hy My vertrou, sal hy nooit weer geestelik dors kry nie.” (Johannes 6:35) Ons Heiland het met een doel aarde toe gekom. Om ons – vir my en jou – sy kinders te maak. Daarom hou Kerstyd ’n ander stuk onthou ook in: dié van die jong Man aan die kruis wat sterf sodat ons vir altyd kan leef. Die vraag is: Het jy al vir hierdie Man gesê: “Here, U is mý God!” Het jy al werklik met jou lewe voor die kruis gaan kniel en die verlossing wat Hy jou bied, sonder voorbehoud aanvaar? Maak in hierdie Feestyd die Christus-kind, die Man aan die kruis, die Een wat langs sy Vader se troon sit, (weer) jou eie. Loof en dank Hom met oorgawe vir die feit dat jy eendag vir altyd saam met Hom kan feesvier. Kniel by die kruis en vier nou reeds ’n vreugdefees; die vreugde van ’n vry mens. Dankie, Jesus, dankie dat ek met vrede in my hart van die kruis af kan wegloop.